OPIS POSLOVA I PODACI O PLAĆI

vezano uz Oglas objavljen 26.05.2021. godine za prijam u državnu službu na određeno vrijeme u Ministarstvo zdravstva

1. **UPRAVA ZA BOLNIČKU ZDRAVSTVENU ZAŠTITU, TRANSPLANTACIJU, BIOMEDICINU I KVALITETU ZDRAVSTVENE ZAŠTITE**

Sektor za bolničku zdravstvenu zaštitu i kvalitetu zdravstvene zaštite

Služba za organizaciju, praćenje i unaprjeđenje bolničke zdravstvene zaštite

1. **Viši stručni referent** **-** 1 izvršitelj (red. br. Sist. 91. **–** zamjena za dugotrajno bolovanje)

**Opis poslova:**

Obavlja manje složene stručne poslove; vodi očevidnike ili registre u vezi postupanja u procesu rada; izdaje suglasnosti za zapošljavanje zdravstvenih i nezdravstvenih radnika, kao i zdravstvenih suradnika; izdaje suglasnosti za produženje rada u bolničkim zdravstvenim ustanovama; obavlja manje složene analitičke poslove; izrađuje odgovarajuću dokumentaciju i vodi zapisnike; sudjeluje u pripremi i provedbi planova; obavlja poslove organizacijske pripreme rada; pruža pomoć građanima iz djelokruga rada službe; obavlja manje složene stručne i tehničke poslove; obavlja i druge poslove koje mu povjeri voditelj službe.

**Podaci o plaći:**

Plaću radnog mjesta višeg stručnog referenta čini umnožak koeficijenta složenosti poslova radnog mjesta, koji iznosi 0,970 i osnovice za izračun plaće državnih službenika i namještenika, uvećan za 0,5% za svaku navršenu godinu radnog staža.